钦定古今图书集成/明伦汇编/闺媛典/第326卷 > 与陈丞相别纸 前人
## 钦定古今图书集成/明伦汇编/闺媛典/第326卷 > 与陈丞相别纸 前人

自明云亡，忽将期岁，念之令人心折。其家想时收安
问？熹前日致书师中兄，有所关白，不审尊意以为何
如？闻自明不幸，旬月前尝手书《列女传》数条，以遗其
家人，此殆有先识者。然其所以拳拳于此，亦岂有他？
正以人伦风教为重，而欲全之闺门耳。伏惟相公深
留意焉。